3 दिन से लापता दसवीं के विशाल का नहीं लगा सुराग
टांडा उड़मुड़ | टांडापुलिस तीन दिन से लापता दसवीं के विद्यार्थी विशाल का कोई सुराग नहीं लगा पाई है। टांडा के गोपाल कृष्ण पाली का बेटा 4 मार्च को सुबह पांच बजे घर से ट्यूशन पर गया पर घर नहीं लौटा। माता रेखा ने बताया कि अकसर विशाल 6 बजे ट्यूशन जाता था पर उस दिन एक घंटा पहले बिना कुछ बताए चला गया। वह अपने एक क्लासमेट के साथ जालंधर जाने की बात करता था। किसी ने उसको जालंधर देखा भी है लेकिन पुलिस ढूंढ नहीं पाई। विशाल की गुमशुदगी को लेकर उसके स्कूल के प्रिं. शैलेन्द्र सिंह और स्टाफ भी चिंतित है। केस की जांच कर रहे अधिकारी एएसआई सुरिंदर सिंह ने बताया कि सभी थानों में बच्चे की फोटो और जानकारी सर्कुलेट कर दी है। पोस्टर भी जारी किए हैं। बच्चे के सहपाठियों से भी पूछताछ की, जिसमें सामने आया है कि गुमशुदा बच्चा परिजनों की सख्ती के कारण कभी-कभी घर छोड़कर जाने की बात किया करता था। बच्चे के जालंधर में देखे जाने के बारे में कोई पुख्ता जानकारी नहीं है। डीएसपी मुख्तयार राय इस केस पर नजर बनाए हुए हैं। उनके निर्देशों के तहत कार्रवाई की जाएगी।
hin_Deva hin_Deva